Stefnt að 600.000 tonn aukningu á 2 árum Rússar hyggjast auka framleiðslu á sjávarafurðum heima fyrir úr 4,4 milljónum tonna í 5 milljónir tonna á næstu tveimur árum . Miklar ráðagerðir eru um stóraukna vinnslu heima fyrir , jafnt á bolfiski og uppsjávartegundum , eru plönin sögð njóta stuðnings Pútíns Rússlandsforseta . Áður hefur verið greint frá því í Fiskifréttum að Rússar eru stórhuga í þessum efnum og ætla sér að verða sjálfbærir í framleiðslu á sjávarafurðum fyrir heimamarkað með stóraukinni vinnslu . Þetta dregur að sjálfsögðu úr möguleikum fiskframleiðenda hér á landi að eiga viðskipti við landið og virðist síður benda til þess að Rússar falli frá innflutningsbanni á sjávarafurðum frá Evrópu í bráð . Rússar hafa löngum verið stærstu innflytjendur á sjávarafurðum í Evrópu . Stærstur hluti ufsaafla Rússa hefur verið unninn í kínverskum verksmiðjum . Á sjávarútvegssýningunni í Brussel sagði Petr Savchuk , aðstoðarforstjóri sjávarútvegsstofnunar Rússlands , að „ tímamót “ væru á næsta leiti í rússneskri fiskvinnslu . Hann sagði að önnur ástæða þess að svo mikil áhersla væri lögð á að vinna fiskinn í Rússlandi væru strangar reglur þar í landi sem lúta að notkun kemískra efna við vinnslu . Hann segir að sú staðreynd að þessar áætlanir njóta stuðnings Pútín Rússlandsforseta auki stórlega líkurnar á því að þær verði að veruleika . Ræða Savchuks boðar erfiða tíma fyrir kínverska fiskframleiðendur sem standa nú frammi fyrir stóraukinni samkeppni á erlendum mörkuðum . Kínverjar hafa unnið mest allra þjóða af ufsaafla Rússa og eru með gríðarstórar fiskvinnslumiðstöðvar í borgum í Norður-Kína þar sem liggja nærri rússneskri fiskveiðilögsögu . Til viðbótar við aukna vinnslu heima fyrir hyggjast Rússar setja framþróun í fiskeldi í forgang . Fimmtán nýjar laxeldisstöðvar eru hluti af framrás þeirra á þessu sviði . Miklar fjárfestingar verða einnig á sviði makrílvinnslu og vinnslu á sardínu .